วอลุ่ม DW พุ่ง 3.8% ขณะที่ TPIPL call บวกแรงตามหุ้นอ้างอิง
Call DW หุ้น TPIPL ปรับตัวขึ้นตามหุ้นอ้างอิงสวนทิศทางตลาดโดยรวม
18 ส.ค. 2558

บล.แมคควอรี กล่าวว่า Call DW หุ้น TPIPL ปรับตัวขึ้นตามหุ้นอ้างอิงสวนทิศทางตลาดโดยรวม โดยราคา TPIPL ปิดตลาด +8.3% ส่งผลให้ Call DW ซึ่งจะปรับตัวขึ้นเมื่อหุ้นอ้างอิงปรับตัวขึ้นนั้น มีราคาพุ่งขึ้นอย่างมาก ตัวอย่าง DW28 เช่น TPIP28C1510A +28.6% และ TPIP28C1512A +18.2% 
ขณะที่ Put DW กลุ่มพลังงานปรับตัวขึ้นจากการที่หุ้นพลังงานมีแรงขายเข้ามามาก กดดันราคาหุ้นอ้างอิงปรับตัวลง ตัวอย่างเช่น PTT28P1511A +8.2% PTTE28P1602A +7.1% เทียบกับหุ้นอ้างอิงที่ปรับตัวลง -1.7% และ -3.3% ตามลำดับ ส่วนทางด้าน SET50 DW ยังมีวอลุ่มหนาแน่นทั้ง Call และ Put จากการที่ดัชนีหลักทรัพย์อ้างอิงเคลื่อนไหวผันผวน
อย่างไรก็ตาม การซื้อขาย SET50 DW ค่อนข้างได้รับความนิยมจากนักลงทุนต่อเนื่อง หลังจากที่ในช่วงเช้าดัชนีเคลื่อนไหวทรงตัว ก่อนที่จะมีแรงขายกดดันให้ดัชนีหลักทรัพย์อ้างอิงปรับตัวลงมาในช่วงบ่ายของการซื้อขาย โดยนักลงทุนเลือกลงทุน DW ที่มีสภาพคล่องสูง โดยสังเกตจากการวางปริมาณ Bid-Offer ที่หนาแน่น ทั้งนี้ SET50 Call มีวอลุ่มค่อนข้างมากในช่วงเช้า ก่อนที่นักลงทุนจะเปลี่ยนมาเทรด SET50 Put ในช่วงบ่าย
โดยปิดตลาด SET50 Put ปรับตัวขึ้น ตัวอย่างเช่น S50208P1509B +3.5% ขณะที่ดัชนีราคา SET50 Index ปรับตัวลง -0.5% ส่วนสัญญาซื้อขายล่วงหน้า S50U15 ปิดตลาด -1.0% 
สำหรับการซื้อขาย DW28 วานนี้ นักลงทุนซื้อสุทธิ ITD28C1512A อีกจำนวน 4.0 ล้านหน่วย นอกจากนี้ยังมีแรงซื้อใน DW บนหุ้นรายตัวอื่นๆ เช่น TOP28C1511A 4.0 ล้านหน่วย และ CPN28C1512A 1.5 ล้านหน่วย เป็นต้น ส่วนแรงขายสุทธิ มีใน Call DW หุ้นTPIPL รวม 16.1 ล้านหน่วย นำโดย TPIP28C1512A และรวมทั้งมีแรงขายสุทธิใน TRUE28C1512B อีกด้วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 32,239.83 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,235.01 ล้านบาท
คิดเป็น 3.8%